
PARLAMENTUL ROMÂNIEI
CAMERA DEPUTAŢILOR

	COMISIA JURIDICĂ,
            DE DISCIPLINĂ ŞI IMUNITĂŢI
	
	        Bucureşti, 20 septembrie 2022
                  Nr. PLx. 422/2022



A V I Z 
asupra
Proiectului de Lege pentru aprobarea Ordonanţei de urgenţă a Guvernului nr.74/2022 privind acordarea unui ajutor financiar pensionarilor sistemului public de pensii, ai sistemului pensiilor militare de stat, precum şi beneficiarilor de drepturi prevăzute de legi cu caracter special, în luna iulie 2022


În conformitate cu prevederile art.95 și art. 117 din Regulamentul Camerei Deputaţilor, cu modificările şi completările ulterioare, Comisia juridică, de disciplină şi imunități a fost sesizată, spre avizare, în procedură de urgență, cu Proiectul de Lege pentru aprobarea Ordonanţei de urgenţă a Guvernului nr.74/2022 privind acordarea unui ajutor financiar pensionarilor sistemului public de pensii, ai sistemului pensiilor militare de stat, precum şi beneficiarilor de drepturi prevăzute de legi cu caracter special, în luna iulie 2022.
Camera Deputaţilor este Cameră decizională, conform dispoziţiilor art. 75 din Constituţia României.
Senatul a adoptat proiectul de lege în ședința din data de 27.06.2022. 
În şedinţa din data de 20 septembrie 2022, potrivit art. 62 din Regulamentul Camerei Deputaţilor, membrii Comisiei juridice, de disciplină şi imunităţi au examinat actul normativ supus avizării, expunerea de motive şi au avut în vedere avizul favorabil cu observaţii şi propuneri al Consiliului Legislativ, transmis cu nr. 621/2022, precum și avizul favorabil al Consiliului Economic și Social, transmis cu nr. 3335/2022.
Deputații au fost prezenți la ședința comisiei conform listei de prezență.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, să acorde aviz favorabil proiectului de lege. 

          PREŞEDINTE,                                                                                    SECRETAR, 
Laura Cătălina Vicol Ciorbă                                                                  Ladányi László-Zsolt
                                                                            



Consilier parlamentar,
    Alina Grigorescu

